**Sítábor 2025/ 2. turnus**

Időpont: 2025.01.26-31. (6 nap/5 éj/5 nap sí)

Utazás: 2 bérelt nagybusszal, illetve az Emericus SE buszaival

Visszaérkezés:  31-én pénteken késő este

Szállás: Cserkészházban, Innsbruck mellett Igls községben (Tiroler Pfadfinderzentrum, Igls)

Étkezés: vasárnap otthonról hozott ételek, hétfő reggeltől, péntek estig naponta 3x (délben szendvics, a visszaútra egész napra csomagolunk szendvicset). Kérjük az utazás napjára mindenki hozzon csomagolt ennivalót! Házi süteményt örömmel fogadunk!

Síelés: hétfő reggeltől péntek kora délutánig. Délelőtt oktatás sítudás szerinti csoportokban, délután felnőtt kísérettel szabadon választott csoportokban. A kezdők délután is oktatásban részesülnek.

Találkozó: vasárnap reggel 7:00-kor a sportcsarnokban, de **a sífelszereléseket NÉVVEL ELLÁTVA (léc/board, bot, síbakancs, bukósisak) kérjük szombat este 19:00-20:00-ig leadni a sportcsarnokba a testnevelőknek.**Amennyiben nem megoldható, végső esetben vasárnap reggel 6:40-7:00-ig lehetőség van még behozni. Ellenőrzés nélkül senki nem adhatja le a lécét!!

Szombat (01.26.) este közös szentmisével indítjuk a tábort 18.00-tól a Szent Imre templomban, utána sílécállítás a csarnokban.

Költőpénz: Csak kevés euró legyen a gyerekeknél, ha szeretnének valami apróságot hazavinni, vagy egy teát meginni, de nem támogatjuk a déli szünetben a mindennapos éttermi ebédelést.

Felszerelés:

∙         Síléc /board, síbot, síbakancs, **BUKÓSISAK** kötelező!

∙         Ruházat: sínadrág, kabát, sí kesztyű, sapka, sál, síszemüveg, aláöltözet – rétegesen, vastag zokni

∙         Törölköző, papucs, tisztálkodási szerek, papírzsebkendő, termosz vagy kulacs, kis hátizsák, társasjáték

∙         Úti okmány, biztosítás, költőpénz

∙         **Hálózsák, kötelező hozni hozzá lepedőt (kispárnát igény szerint)**

**Biztosítás kötelező, mindenki gondoskodjon róla, induláskor ellenőrizzük.**

A biztosítást, úti okmányokat a buszra hozzák fel a diákok.

Az iskolai ebédesek ebédjeit központilag lemondtuk a sítábor idejére.

A gyerekeknek létrehozunk egy viber csoportot, ahol az aktuális információkat küldjük.

Üdvözlettel: Testnevelők